حبيبة بابا : صباح الفل يا بابا يا حبيبى بابا : صباح الخير (وهو ينظر للجريدة ) حبيبة بابا : ايه يا بابا هو الجرنان اهم منى ؟ بابا : عايزة ايه يا بت على الصبح ؟ حبيبة بابا : (ونظرة خجل ) قفشتنى يا بابا بابا :ها اخلصى عايزة ايه ؟ حبيبة بابا : بصراحة يا بابا عايزة اطلب منك طلب بابا : ها ( ونفخة صغيرة ) حبيبة بابا : ااااممممممممممم ..بابا بصراحة بقى انا عايزة البس الحجاب بابا : (و100 علامة تعجب على وشه ) انتى قولتى ايه ؟؟ حبيبة بابا : ( بعد كحة صغيرة ) عايزة البس الحجاب يا بابا بابا : حجاب ايه يا بنتى دلوقتى انتى عندك كام سنة علشان تتحجبى حبيبة بابا : ايه يعنى يا بابا ما هى ماما محجبة بابا : طيب دى مااااااما لكن انتى ايه يا اللى لسة بتعملى ضفاير حبيبة بابا : يا بابا انا خلاص كبرت يا بابا ومعتش صغيرة بابا : لااااااااااا .. انا هناديلك امك تيجى تسمع انتى بتقولى ايه .. يا امو حبيبة